Ringenes herre: Atter en konge

Ringenes herre: Atter en konge (originaltittel: The Lord of the Rings: The Return of the King) er ein fantasy-spelefilm frå 2003 med regi av Peter Jackson. Dette er den siste filmen i filmtrilogien basert på Ringdrotten av J.R.R. Tolkien, og han kom ut 17. desember 2003 i USA. Filmen vart nominert til heile elleve Oscar-prisar, og vann alle kategoriane han var nominert i. Ein utvida versjon av Atter en konge kom ut på DVD i desember 2004.

 Handling 
Frodo Lommelun (Elijah Wood) og Samvis Gamgod (Sean Astin) har no blitt ført heilt til grensa av landet Mordor ved hjelp av Gollum / Smýgol (Andy Serkis). Ringen blir stadig tyngre å bera for Frodo. Gollum fører dei til ei bratt trapp opp i fjella som skal ta dei inn i Mordor, men Samvis stoler mindre og mindre på at Gollum har ærlege hensikter.

Etter slaget ved Hjelmsdjupet rir Gandalv (Ian McKellen) og Pippin (Billy Boyd) til Minas Tirith i Gondor for å overtala forvaltaren av Gondor, Denethor (John Noble) til å ta i mot hjelp frå Rohan. Kong Théoden (Bernard Hill) samlar hærstyrkane sine for å dra til Minas Tirith. Elrond (Hugo Weaving) overleverer det omsmidde sverdet etter kong Isildur til Aragorn (Viggo Mortensen). Dette sverdet vart brukt til å skjera ringen av handa til Sauron i fortida. Aragorn har Isildur til stamfar og er hans rettmessige arving, og dermed arving til trona i Gondor. Saman med Legolas (Orlando Bloom) og Gimli (John Rhys-Davies) forlèt han hæren til Théoden og reiser til det heimsøkte fjellet Dwimmorberg. Det bryggjer opp til eit stort slag ved Minas Tirith mot styrkane til Sauron samtidig med at Frodo og Sam rykkjer lengre inn i fienden sitt territorium med ringen.

 Rolleliste 
 Rolle  Skodespelar Frodo Lommelun  Elijah Wood Samvis Gamgod  Sean Astin Gollum / Smýgol  Andy Serkis Peregrin Tók  Billy Boyd Muntiadok Brennibukk  Dominic Monaghan Aragorn  Viggo Mortensen Arwen  Liv Tyler Elrond  Hugo Weaving Legolas  Orlando Bloom Gimli  John Rhys-Davies Treskjegg (stemme)  John Rhys-Davies Gandalv  Ian McKellen Théoden  Bernard Hill Éowyn  Miranda Otto Éomer  Karl Urban Boromir  Sean Bean Faramir  David Wenham Denethor  John Noble Galadriel  Cate Blanchett Celeborn  Marton Csokas Ian Holm  Bilbo Lommelun

 Kjelder 

 Denne artikkelen bygger på «The Lord of the Rings: The Return of the King» frå ,  den 12. juni 2015.  

 Atter en konge på IMDb 
 Filmen er brukt som kjelde for handlingsreferatet.

Kategori:Filmar frå 2003
Kategori:Fantasy-film
Kategori:Peter Jackson-filmar
Kategori:Oscarvinnarar